armvectores/hy_wikipedia_2023 huggingface dataset:
Մաչկայի գավառակ

Մաչկա, գավառակ Օսմանյան կայսրության Տրապիզոնի վիլայեթում։ Գտնվում էր Տրապիզոնի քաղաքի հարավային կողմում։ Կենտրոնը Ջևիզլիք ավանն էր։


== Աշխարհագրություն ==
Գավառակի հարավից ձգվում են Պոնտական լեռները, իսկ հյուսիսում սահմանագծվում է Սև ծովով։ Տարածքը լեռնային էր և անտառազուրկ։ Գավառակի միջով հոսում էր Դեգիրմենդերե գետը։


== Պատմություն ==
Սուլթանական տիրապետության ժամանակաշրջանում գտնվել է տարբեր իշխանությունների կազմում։ Թուրքերի կողմից գավառակը կոչվել է Մաչուքա։


== Տնտեսություն ==
Հռչակված էր գավառակի կարագը։


== Վարչական բաժանում ==
XIX դարի սկզբներին ըստ Ղ. Ինչիչյանի գավառակն ուներ 150 գյուղ, որոնց բնակչության հիմնական մասը արհեստավորներ էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Նարեկ (Արարատի մարզ)

Անվան այլ կիրառումների համար տե՛ս՝ Նարեկ (այլ կիրառումներ)Նարեկ,
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 10 կմ հյուսիս-արևելք։


== Պատմություն ==
Գյուղը համեմատաբար երիտասարդ բնակավայր է և սկզբնական շրջանում ստեղծվել է որպես խաղողապտղատնկարանային տնտեսություն և իր անվանումը ստացել է ի պատիվ Գրիգոր Նարեկացու։ Երբեմն անվանվում է նաև Նարեկավան, երբեմն նաև Չաթմա։
Գյուղը ստեղծվել է ղռերի տարածքում, ապա ոռոգման արդյունքում դարձել է կուլտուր-ոռոգելի լանդշաֆտ։ Տեղադրված է Արարատյան դաշտի արևելյան եզրին՝ ծովի մակարդակից 1050 մ բարձրության վրա։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Նարեկի մշտական բնակչությունը կազմել է 1001, առկա բնակչությունը` 943 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի առկա 251 տնտեսություն, դպրոց, մանկապարտեզ, բուժկետ, կապի հանգույց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 1363 հա։ Համայնքի հողերի հիմնական մասն օգտագործվում են որպես վարելահողեր՝ պտղատու և խաղողի այգիները։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային, հացահատիկային և կերային կուլտուրաներ։ Զբաղվում են անասնապահությամբ, թռչնաբուծությամբ։
Արդյունաբերություն չունի։


== Ծանոթագրություններ ==

Նարեկ Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Սկոպիեի ջրանցույց

Սկոպյեի ջրանցույց (մակեդոներեն՝ Скопски аквадукт), ջրանցույց և հնագիտական վայր Մակեդոնիայի Վիզբեգովո գյուղում՝ Սկոպյեից 2 կմ հյուսիս-արևմուտք։ Սկոպյեի ջրանցույցը Մակեդոնիայում գտնվող միակ ջրանցույցն է, և նախկին Հարավսլավիայի տարածքի երեք ամենամեծ և լավ պահպանված ջրանցույցներից մեկը՝ Սպլիտ քաղաքի մոտ գտնվող Դիոկլետինայի, Մոնտենեգրոյի Բար ջրանցուցների հետ միասին։


== Պատմություն ==
Սկոպյեի ջրանցույցի կառուցման ժամկետները հստակ չեն։ Կա երեք տեսություն.

Հին Հռոմի տիրապետության ժամանակաշրջանում (1-ին դար). ըստ այս տեսության ջրանցույցը սնել է Սկուպի բնակավայրը
Բյուզանդական կայսրության տիրապետության ժամանակաշրջանում (Հուստինիանոս Ա գահակալության օրոք). այս տեսության համաձայն ջրանցույցը ջուրը հասցրել է Հուստիանոս Պրիմա բնակավայր
Օսմանյան կայսրության տիրապետության ժամանակաշրջանում. այս տեսության համաձայն ջրանցույցը կառուցվել է 16-րդ դարում մեծ թվով թուրքական բաղնիքների համարՋրանցույցն օգտագործվել է մինչև 18-րդ դար։ Պահպանվել է միայն 386 մետր 55 կամարներից աղյուսե և քարե շինությունը։ Հավանաբար ջրանցույցը ջուր վերցրել է Լավովեց աղբյուրից (Սկոպսկա Ցրնա Գորա լեռներում գտնվող Գլուվո գյուղից), Սկոպյեից 9 կմ հյուսիս-արևմուտք և ջուրը հասցրել է քաղաքի կենտրոն։


== Գրականություն ==
Petrov K, «Akvedukt kraj Skopje i problemot na negovata datiranje», Godisen Zbornik na Filozofski Fakultet, 13 (1962).


== Ծանոթագրություններ ==


== Արտաքին հղումներ ==
Аквадуктот во Скопје, on site utrinski vesnik Archived 2011-06-14 at the Wayback Machine.
Игор Василевски:Аквадукт Скопје,on site www.architect.mk Archived 2010-09-18 at the Wayback Machine.
Аквaдукт Скопје ... Akvadukt Skopje ... Aqueduct Skopje on site volanskopje (photos)
Պոլ ֆոն Ֆրանկեն

Պոլ ֆոն Ֆրանկեն (գերմ.՝ Paul von Franken, հուլիսի 6, 1818(1818-07-06), Օբերբախեմ, Wachtberg, Rhein-Sieg District, Քյոլնի վարչական շրջան, Province of Jülich-Cleves-Berg, Պրուսիայի թագավորություն - նոյեմբերի 8, 1884(1884-11-08), Դյուսելդորֆ, Հռենոսի պրովինցիա, Պրուսիայի թագավորություն, Գերմանական կայսրություն), գերմանացի նկարիչ, Դյուսելդորֆյան դպրոցի ներկայացուցիչ, նկարիչների ընկերակցության անդամ։ Հայտնի է եղել որպես Կովկասյան պատկերներ ստեղծող նկարիչ։ Նրա ստեղծագործությունները վերագրվում են ուշ ռոմանտիզմի դարաշրջանին։


== Կենսագրություն ==
Պոլ ֆոն Ֆրանկենը ծնվել և մեծացել է Գոդեսբերգում, Վիլհելմ Հյուգո ֆոն Ֆրանկենի (1784-1840 թթ.) ընտանիքում, ով 1816-1840 թվականներին եղել է Վիլիփի քաղաքապետը, 1818-1840 թվականներին՝ Գոդեսբերգի։
1841-1842 թվականներին սովորել է Դյուսելդորֆի գեղարվեստի ակադեմիայում, աշակերտել է Ֆրիդրիխ Վիլհելմ ֆոն Շադովին։ 1842 թվականից հետո այցելել է Բրյուսել, Անտվերպեն, Ամստերդամ։
1851 թվականին, վերադառնալով Դյուսելդորֆ, ամուսնանում է բալթիկ նկարիչ Հելեն Կոբերի հետ, ով Ելգավայից էր։ Զույգն ապրել է Փարիզում, Ելգավայում, Սանկտ Պետերբուրգում, Մոսկվայում, 1853 թվականին հաստատվել Թիֆլիսում, այցելել են նաև Թուրքիա, Երևան։
Վրաստանում ապրելու տարիներին Պոլ ֆոն Ֆրանկենն ընտելանում է վրացի ժողովրդին, մշակույթին, բնապատկերին, որոնք էլ դառնում են նրա ստեղծագործությունների կիզակետը։


== Ստեղծագործություններ ==
1841 թ. Հոր՝ Վիլհելմ Հյուգո ֆոն Ֆրանկենի դիմանկարը
1848 թ. Խոստովանության նախապատրաստում
1850 թ. Բժշկի այցը
1851 թ. Fischhandel
1859 թ. Թիֆլիսյան բնապատկեր
1859 թ. Կազբեկ
1862 թ. Ein Duchhan
1864 թ. Ansicht aus Kolchis
1866 թ. Der Analabar in Tiflis
Պարսիկների ավերածությունը Թիֆլիսում
«Երեկոն Կուր գետի ափին»


== Պատկերասրահ ==

		
		
		


== Գրականություն ==
Horst Heidermann: Paul von Franken, der Maler des Kaukasus – aus Oberbachem. In: Oberbachemer Schriftenreihe, Heft 2. Verein für Brauchtumspflege und Ortsverschönerung Oberbachem e. V. (Hrsg.), 1997.


== Ծանոթագրություններ ==
Ռուլ

Ռուել Վինսենթ վան Դեյք (անգլ.՝ Ruel Vincent van Dijk, հոկտեմբերի 29, 2002(2002-10-29), Isleworth, Հաունսլոու, Մեծ Լոնդոն), ավելի հայտնի է որպես Ruel (հայերեն՝ Ռուլ), ավստրալիացի երգիչ և երգերի հեղինակ Սիդնեյից։ Առավել հայտնի է իր «Don't Tell Me» և «Younger» սինգլների շնորհիվ։ 2018 թվականի ARIA Music Awards-ին հաղթել է «Լավագույն ճեղքումային արտիստ» անվանակարգում իր «Dazed & Confused» սինգլի համար։


== Վաղ կյանք ==
Ռուել վան Դեյքը ծնվել է 2002 թվականի հոկտեմբերին բրիտանացի մոր և դանիացի հոր ընտանիքում։


== Երաժշտական կարիերա ==


=== 2015–2017․ Վաղ տարիներ ===
2015 թվականին Ruel-ի հայրը ուղարկել է Գրեմմի մրցանակակիր պրոդյուսեր M-Phazes-ին դեմո, որտեղ տղան երգում է Ջեյմս Բեյի «Let It Go» երգը։ M-Phazes-ը ասել է․ «Ես խելագարվել եմ, երբ լսել եմ նրա ձայնը։
2017 թվականի ապրիլին, Ruel-ը թողարկել է իր դեբյուտային «Golden Years» սինգլը M-Phazes-ի հետ։ Հունիսին Ruel-ը ունեցել է իր առաջին ռադիո ելույթը, կատարելով Ջեք Գարեթի «Weathered» երգը։ 15 տարեկանում նա դարձել է ամենաերիտասարդ ելույթ ունեցողը այդտեղ։ Տեսահոլովակը հավաքել է մոտ կես միլիոն դիտումներ ավելի քիչ քան 48 ժամում։
2017 թվականի հուլիսին, Դուելը թողարկել է «Don't Tell Me»-ն, որը զբաղեցրել է 86-րդ հորիզոնականը ARIA չարթում։ Ավելի ուշ՝ սեպտեմբերին, Էլթոն Ջոնը կատարել է «Don't Tell Me» երգը, Ruel-ին բարձր գնահատելով։ 2018 թվականին թրեքը նաև ներառվել է CelebMix-ի 21-ից ցածր 21 երգերի ցանկում։
Նոյեմբերին, Ruel-ը միացել է Քալիդին նրա American Teen շրջագայության ժամանակ Ավտրալիայում և Նոր Զելանդիայում։ Նույն ամսին, Ruel-ը պայմանագիր է կնքել RCA Records-ի հետ։ Դեկտեմբերին, Ruel-ի վոկալով թողարկվել է Rag'n'Bone Man-ի «Human» երգի քավեր տարբերակը։


=== 2018-ներկա․ Ready և Free Time մինի ալբոմներ ===
2018 թվականի մարտի 24-ին Ruel-ը ելույթ է ունեցել Pop Spring փառատոնին Տոկիոյում։ Ապրիլի 4-ին Ruel-ը ելույթ է ունեցել 2018 թվականի Ազգերի համագործակցության խաղերի բացման արարողությանը։ Ապրիլի 19-ին, թողարկվել է տեսահոլովակ «Don't Tell Me» երգի համար։
Հունիսի 2-ին Ruel-ը հայտարարել է Ready մինի ալբոմի թողարկման մասին։
Մայիսի 1-ին Ruel-ը թողարկել է իր Free Time մինի ալբոմի գլխավոր սինգլը՝ «Painkiller»-ը, որը ուղեկցվել է տեսահոլովակով։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես գլխավոր արտիստ ====


==== Որպես աջակցող արտիստ ====


=== Այլ երգեր ===


==== Այլ հայտնումներ ====


=== Տեսահոլովակներ ===


== Շրջագայություններ ==


=== Հեդլայն ===
Dazed & Confused (2018) 
Ready EP Launch Tour (2018) 
Ready Tour Asia (2019) 
Painkiller Tour (2019) 
Free Time World Tour (2019) 


=== Աջակցություն ===
Gallant՝ Ology Tour (2017)
Քալիդ՝ American Teen Tour (2017-2018)
Շոն Մենդես՝ Shawn Mendes: The Tour (2019)


== Ծանոթագրություններ ==


== Արտաքին հղումներ ==
Պաշտոնական վեբկայք
Ռուլ AllMusic կայքում
Younger YouTube-ում
Սղոցողներ

Սղոցողներ, թաղանթաթևավոր միջատների կարգի նստափորների ենթակարգի մի քանի ընտանիքների հավաքական անվանումը։
Հայտնի է սղոցողների 5 հազար (Հայաստանում՝ մոտ 300, (1970-80-ական թվականների տվյալներով)) տեսակ՝ տարածված հիմնականում անտառային շրջաններում։ Բերանային ապարատը կրծող տիպի է։ Ձվադիրը սղոցաձև կամ ասեղնաձև է, փորի մեջ թաքնված կամ դուրս կոկռոշենու սղոցող հասուն միջատը, 2 թրթուրը, 3 վնասված շիվը ցցված։ Էգերը սովորաբար ձվադրում են բույսերի փափուկ հյուսվածքներում՝ նախապես ձվադիրով սղոցելով դրանք (այստեղից՝ անվանումը)։ Թրթուրները որդանման են, ունեն 3 զույգ կրծքային (իսկական) և 6—8 զույգ փորային (կեղծ) ոտքեր։ Որոշ տեսակներ ոտքեր չունեն։ Տարեկան տալիս են հիմնականում մեկ (որոշ տեսակներ՝ երկու և ավելի) սերունդ։ Սղոցողների թրթուրները և հասուն միջատների մեծամասնությունը բուսակեր են (կան նաև գիշատիչներ)։ Սղոցողները բույսերի վնասատուներ են։ Շատ տեսակներ, հաճախ զանգվածաբար բազմանալով, զգալի վնաս են հասցնում դեկորատիվ (վարդենու, մասրենու ցողունային, վարդենու շիվերի սղոցողներ և այլն), անտառային (սոճու, բարդու, կեչու սղոցողներ և այլն), հացահատիկային (հացահատիկի սև, հացահատիկի սովորական սղոցողներ և այլն) կուլտուրաներին, պտղատու ծառերին (բալենու լորձնոտ, տանձենու, խնձորենու սղոցողներ և այլն) ու թփերին։
Այրիդակի

Այրիդակի (հուն․՝ Αγριδάκι, թուրքերեն՝ Alemdağ), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 86 մարդ։ Տեղակայված է Լարնակաս տիս Լապիտու գյուղից 1 կմ դեպի արևելք։ Մինչ 1974 թվականը գյուղը բնակեցված է եղել հույն կիպրացիներով, այժմ գյուղում ապրում են միայն թուրք կիպրացիներ։


== Բնակչություն ==


== Ծանոթագրություններ ==
Թանա Լոթ

Թանա Լոթ, ժայռային ձևավորում Ինդոնեզիայի Բալի կղզում։ Այստեղ է գտնվում Պուրա Թանահ Լոթ հնագույն հնդկական ուխտագնացության տաճարը (բառացիորեն՝ «Թանահ Լոթի տաճար»), լուսնակարչության համար հայտնի մշակութային և տուրիստական վայր։


== Թանա Լոթի տաճար ==
Թանա Լոթ նշանակում է «Ցամաք ծովում» Բալիերեն լեզվում։ Գտնվում է Թաբանանում Դենպասարից 20 կիլոմետր դեպի հյուսիս-արևմուտք, տաճարը գտնվում է ափամերձ ժայռի վրա, որը շարունակաբար ստեղծվել է օվկիանոսի մակընթացության արդյունքում։
Հաճախ պնդում են, որ Թանան 16-րդ դարի ճարտարապետ Դանգ Հյան Նիրարտհայի աշխատանքն է։ Հարավային ափում իր ճամփորդությունների ընթացքում նա տեսել է ժայռային կղզու գեղեցիկ տեղանքը և որոշել է հանգստանալ այնտեղ։ Որոշ ձկնորսներ տեսել են նրան և նրա համար գնել են նվերներ։ Նիրարթան, հետո անցկացրել է գիշերը փոքր կղզում։ Ավելի ուշ նա խոսել է ձկնորսների հետ և պատվիրել է նրանց կառուցել սրբավայր ժայռի վրա, քանի որ նա զգում էր դա սուրբ վայր է բալինական ծովի աստածներին։ Սրբավայրի հիմնական աստվածությունը Դեվա Բարունան կամ Բատարա Սեգարան է,ով ծովի աստվածն է կամ ծովի ուժը և այս օրերին, Նիրարթային պաշտում են նաև այստեղ։
Թանա Լոթի տաճարը կառուցվել է և եղել է բալիական դիցաբանության մի մասը դարեր շարունակ։ Տաճարը համարվում է բալիական ափի յոթ ծովային տաճարներից մեկը։ Ծովային տաճարներից յուրաքանչյուրը ստեղծվել է մյուսի ուղղքայղությամբ,որ ստեղծվի շարք հյուսիս-արևմտյան ափի երկայնքով։ Բալիական դիցաբանության հետ մեկտեղ տաճարը մեծապես կրել է հինդուիզմի ազդեցությունը։
Կա ահավատալիք, որ ժայռոտ կղզու հիմքում թունավոր օձերը պաշտպանում են տաճարը տաճարը չար հոգիներից և ներխուժողներից։ Հավատում են, որ տաճարը պաշտպանում է հսկայական օձը, որը ստեղծվել է Նիրհարթայի պատուհանի ապակեկալից, երբ նա ստեղծել է կղզին։


=== Վերանորոգում ===
1980 թվականին, տաճարի դիմային հատվածը սկսել է փշրվել և տաճարի ներսի,կողքերի հատվածը սկսել է դառնալ վտանգավոր։ Հետո ճապոնական ղեկավարությունը տրամադրել է վարկ ինդոնեզիական ղեկավարությանը մոտ 800 միլիարդ ռուփի (480 միլիոն ամերիկյան դոլար), որ պահպանեն պատմական տաճարը և այլ հայտնի վայրեր Բալիի շրջակայքում։ Արդյունքում, Թանա Լոթի «ժայռը» իրականում խելացի կերպով քողարկված արհեստական ժայռ է, որը ստեղծվել է ճապոնաիայի կողմից ֆինանսավորված և հսկվող վերականգնողական և կայունացման ծրագրերի ընթացքում։


== Տուրիզմ ==

Մուտքի տոմսերը արժեն 20․000 ռուփի Ինդոնեզիայի քաղաքացիների համար(15․000 ռուփի երեխաների համար), բայց օտարերկրացիները պետք է վճարեն գնից երեք անգամ ավելի, կամ 60․000 ռուփի(15․000ռուփի երեխաների համար)։ Որպեսզի հասնեն տաճարին, այցելուները պետք է քայլեն բալիական շուկայի տեսք ունեցող հուշանվերների խանոջթների միջով, որոնք պատում են դեպի ծով տանող ճանապարհի երկու կողմերը։ Մայրցամաքի ժայռի գագաթներին ստեղծվել են նաև ռեստորաններ տուրիստների համար։


== Տեղակայվածություն ==
Տեսարժան վայրը գտնվում է Բերաբանում,Կեդիրիում, Թաբանանում մոտավորապես 13 կիլոմետր (8 մղոն) Թաբանից հարավ։


== Ծանոթագրություններ ==


== Արտաքին հղումներ ==
Pringle Robert (2004)։ Bali: Indonesia's Hindu Realm; A short history of։ Short History of Asia cup։ Allen & Unwin։ ISBN 1-86508-863-3
Մակարովո (գյուղ, Չեռնոգոլովկա քաղաքային օկրուգ)

Անվան այլ կիրառումների համար տե՛ս՝ ՄակարովոՄակարովո (ռուս.՝ Макарово), գյուղ Ռուսաստանի Մոսկվայի մարզի Չեռնոգոլովկա քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1316

1316 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1316 թվականն է, 
XIV դարի 16-րդ տարին։


== Դեպքեր ==


== Ծնունդներ ==


== Մահեր ==
Atom Heart Mother (ալբոմ)

Atom Heart Mother («Ատոմային սրտով մայրը»), Բրիտանական Փինք Ֆլոյդ ռոք խմբի 5-րդ ստուդիո ալբոմը, թողարկված 1970 թվականի հոկտեմբերի 10-ին։ «Atom Heart Mother»-ը հասել է առաջին տեղին բրիտանական հիթ-շքերթներում և 55-րդ տեղին ԱՄՆ-ում։
Ալբոմի անունը դրվեց այն բանից հետո, երբ նրանք ստիպված էին Փարիզյան Բի-Բի-Սի թատրոնում ձայնագրվելուց հետո անվանել առաջին երգը։
Սկավառակի առաջին կողմը զբաղեցնում է խմբի բոլոր չորս անդամների համատեղ աշխատանքը, որն արտահայտում է ալբոմի միտքը՝ Դեյվիդ Գիլմորի մտահղացմամբ։ Սյուիտի համահեղինակն է Ռոն Գիսինը։
Ալբոմի երկրորդ կողմըզբաղեցնում են հետևյալ ստեղծագործությունները. «If», գրված ու կատարված Ռոջեր Ուոթերսի կողմից; «Summer '68» գրված ու կատարված Ռիչարդ Ռայթի կողմից; «Fat Old Sun» գրված ու կատարված Դեյվիդ Գիլմորի կողմից։ Երկրորդ կողմը եզրափակում է Մեյսոնի, Գիլմորի, Ռայթի և Ուոթերսի համատեղ երգը՝ «Alan’s Psychedelic Breakfast»։


== Ալբոմի պատմությունը ==
Ալբոմը ձայնագրվել է Էբբի Րոուդ ստուդիայում (Abbey Road Studios)։ Ձայնագրման ինժեներներն էին Ալան Պարսոնսը (Alan Parsons) և Փիթեր Բոունը (Peter Bown), իսկ ալբոմի պրոդյուսերը Նորման Սմիթն էր (Norman Smith)։ Նվագախմբային դասավորվածությամբ զբաղվել է Ռոն Գիսինը (Ron Geesin), հենց նրա շնորհիվ խմբին հաջողվեց միավորել երգի կտրտված հատվածները։ Կվադրոֆոն ձայնագրման բնագավառում այս ալբոմը խմբի առաջին փորձն էր։
Ալբոմի սկզբնական անվանումները՝ «Untitled Epic» (Անանուն էպոս) և «The Amazing Pudding» (Հրաշալի պուդինգ), երաժիշտներին թվացին խիստ «թեթևաբարո»։ Ռոն Գիսինն առաջարկեց համապատասխանող անվանում ընտրել «Evening Standard» շաբաթաթերթի ենթավերնագրերի ցանկից։ Արդյունքում Նիք Մեյսոնն առաջարկեց օգտագործել «Nuclear Drive for Woman's Heart» հոդվածի վերնագիրը։ Այդ հոդվածը պատմում էր մի 56-ամյա կնոջ մասին, ում օրգանիզմում «ատոմային սրտակարգավորիչ» էր տեղադրված։


== Ետնանկար ==
Ալբոմի դիզայնով զբաղվել է Սթորմ Թորգեսոնի «Hipgnosis» ստուդիան։ Ետնանկարի համար ընտրվել է Լալաբել III անունով կովը։ Կովն ընտրվել էր այն պատճառով, որ Փինք Ֆլոյդի երաժիշտները փորձումէին ազատվել «տիեզերական» ռոքի իշխանությունից, և փորձում էին անել այնպես, որ այն կապ չունենար երաժշտության հետ։ Երկարատև որոնումներից հետո Տորգերսոնի ընկերներից մեկը հիշեց Էնդի Ուորհոլի հայտնի կովերով նկարը։ Սթորմը նկարեց առաջին պատահած կովին։ Արդյունքում, նրա խոսքերով, ստացվեց «…բավականին ընդհանրացված կովի նկար։ Այս կովը կարծես տիպական է»։
Ալբոմի օրիգինալ հրապարակման մեջ գրառում չկար կոմպոզիցիաների ու հեղինակների մասին։ Երկրորդ հրապարակման ժամանակ սկավառակի վրա գրվեց խմբի ու ալբոմի անունները։
1994 թվականի վերահրապարակման ժամանակ հրապարակվեցին նույն կովի ևս մի քանի նկար։


== Ձայնագրման մասնակիցներն ալբոմի մասին ==

— Ռոջեր Ուոթերս - Rock Over London Radio Station - 15 March 1985, for broadcast 7 April/14 April 1985.

— Դեյվիդ Գիլմոր - Der Spiegel No. 23 - 5 June 1995

— Նիք Մեյսոն. Inside Out


== Ծանոթագրություններ ==
Ջերմային ցանց

Ջերմային ցանց, խողովակաշարերի համակարգ՝ կենտրոնացված ջերմամատակարարման պայմաններում ջերմային կենտրոնից դեպի սպառիչները ջերմակրի (տաք ջուր կամ շոգի) տեղափոխման ու բաշխման համար։ Տարբերում են՝ մագիստրալային և բաշխիչ ջերմային ցանցեր։ Ըստ տեղադրման լինում են վերգետնյա և ստորգետնյա։ Քաղաքներում և ավաններում առավել տարածված է խողովակների ստորգետնյա տեղադրումը։ Վերգետնյա տեղադրումը սովորաբար իրականացվում է արդյունաբերական ձեռնարկությունների և քաղաքների սահմաններից դուրս գտնվող տարածքում։ Ջերմային ցանցերի կառուցման համար գլխավորապես օգտագործում են 50-ից (դեպի առանձին շենքերը տարվող) մինչև 1400 մմ (մագիստրալային ջերմային ցանց) տրամագծով պողպատե խողովակներ։ Ջերմամատակարարման ընթացքում ջերմակրի ջերմաստիճանը փոփոխվում է լայն սահմաններում։ խողովակաշարերի ջերմաստիճանային ընդարձակումը կոմպենսացնելու համար ջերմային ցանցերում կիրառում են կոմպենսատորներ, շառավղային՝ (П-աձև) մինչև 300 մմ տրամագծով և առանցքային՝ 300 մմ-ից ավելի տրամագծով խողովակաշարերի դեպքում։ Խողովակաշարերում ջերմային կորուստները նվազեցնելու համար կատարվում է խողովակների ջերմամեկուսացում։ Որպես մեկուսանյութ օգտագործում են ջերմահաղորդականության փոքր գործակից ունեցող նյութեր (միներալային բամբակ, փրփրաբետոն, բիտումապեռլիտ, ասֆալտիզոլ և այլն)։ Մագիստրալային ջերմային ցանցերի սխեմաները կարող են լինել շառավղային կամ օղակաձև։ Ջերմային ցանցի մագիստրալ խողովակագծերում, ճյուղավորման տեղերում տեղադրում են ստորգետնյա խցեր, որտեղ տեղավորում են չափիչ, վերահսկիչ և կարգավորիչ սարքեր։ Ջերմային ցանցում ջերմակրի տեղափոխությունն իրականացվում է շրջանառության պոմպի օգնությամբ։ Մագիստրալային ջերմային ցանցի մեծ երկարության և տեղանքի բարդ ռելիեֆի դեպքում տեղադրում են նաև մղող պոմպային ենթակայաններ։
Ռացիբորովկա

Ռացիբորովկա (ուկրաիներեն՝ Раціборівка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Ռացիբորովկա գյուղում բնակվում էր 125 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 198,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 511


== Դեպքեր ==


== Ծնունդներ ==


== Մահեր ==
Ախմեդլի

Ախմեդլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 416 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աղվեսն ու արջը (մուլտֆիլմ)

«Աղվեսը և արջը» (ռուս.՝ Лиса и медведь), 1975 թվականի մուլտֆիլմ, որը ստեղծել է ռեժիսոր Նատալյա Կոտովշչիկովան (Գոլովանովա)` ռուսական ժողովրդական հեքիաթի հիման վրա։


== Սյուժե ==
Արջը ձմռան համար տակառով մեղր էր պահել, բայց նրա մոտ է գալիս աղվեսը և խնդրում մեկ օր ապրել նրա տանը։ Բարի արջը համաձայնվում է։ Գիշերը աղվեսը արթնանում է ու պոչով հարվածում է վառարանին։ Արջը տեղից ցատկում է, իսկ աղվեսը ասում է, որ նրա հետևից են եկել, նա բժշկում է բոլորին, իբր, եկել են կանչում են, քանի որ երեխա է հիվանդացել։ Արջը թողնում է աղվեսին, իսկ աղվեսը թաքուն մի փոքր մեղր է ուտում։ Հաջորդ օրը, արջը իր համար սահնակ է պատրաստում և սահում է ընկած տերեևների վրայով, քանի դեռ չի եկել ձմեռը, իսկ աղվեսը քայլում է արևածաղիկների դաշտում։ Արջը հարցնում է աղվեսին. «Ի՞նչ է երեխայի անունը»։ Աղվեսը պատասխանում է՝ «Վերխուշեչկա»։
Երկրորդ գիշերը աղվեսը նորից ստում է, որ նրա հետևից եկել են, գնում է նկուղ և նորից ուտում է մեղրից։ Հաջորդ օրը, նույնը կրկնվում է, արջը սահում էր բլրից, չնայած դեռ ձմեռ չէր, իսկ աղվեսը քայլում էր արևածաղկի դաշտում։ Արջը կրկին հարցնում է. «Ի՞նչ է երեխայի անունը»։ Աղվեսը պատասխանում է. «Սերյոդոչկա»։
Երրորդ գիշերը նա կրկին ստում է, որ նրա հետևից են եկել, բարձրանում է նկուղ, ուտում է ամբողջ տակառով մեղրը և քնում է տակառի դիմաց։ Առավոտյան արջը չի գտնում աղվեսին տանը և բարձրանում է նկուղ։ Այնտեղ նա տեսնում է աղվեսին, որը քնած էր դատարկ տակառի դիմաց։ «Դե, ի՞նչ կնքահայր։ Ի՞նչ է երեխայի անունը», - հարցնում է արջը։ «Օստատոչեկ», - ասում է քնած աղվեսը՝ արթնանալով և տեսնելով արջին, վեր է թռնում և դուրս ցատնկում պատուհանից։ Խեղճ արջը մոտալուտ ձմռանը մնում է առանց մեղրի։


== Ստեղծողներ ==
Ստեղծողները ներկայացված են ըստ մուլտֆիլմերի տիտրերի։


== Մրցանակներ ==
1976՝ Երեխաների և երիտասարդների համար Խիխոնի (Իսպանիա) XIV միջազգային կինոփառատոնի մրցանակ։


== Գրականություն ==
Данилов Лиса и медведь. — М.: Всесоюзное бюро пропаганды киноискусства, 1977. — 20 с. — (Фильм-сказка). Книга по мультфильму.


== Ծանոթագրություններ ==
Impact աշխարհի թիմային չեմպիոնատ

Impact աշխարհի թիմային չեմպիոնատ (անգլ.՝ Impact Wrestling world tag team championship), ռեստլինգային չեմպիոնական տիտղոս «Impact Wrestling» կազմակերպության թիմային դիվիզիոնում։ Ստեղծվել է 2007 թվականին։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
TNAWrestling.com Archived 2007-02-17 at the Wayback Machine.(անգլ.)
Ժողովածու (1410)

Ժողովածու (1410), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1410 թվի տակ։ Ձեռագիրը գրվել է 15-րդ դարում Սիմեոն վարդապետ գրիչի կողմից։ Ստացողը եղել է Սիմեոն վարդապետը։ Գրված է թղթի վրա, որը ունի 19,5 x 15 սմ չափս։ Ձեռագիրը կազմված է 180 թերթից։ Գրված է միասյուն, բոլորգիրով։ Ունի կիսախորան, լուսանցազարդ մանրանկարներ։ Պահպանակ՝ մագաղաթ 1, ուղղագիծ երկաթագիր, Ավետարան։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 129բ, կնիքներ՝180ա(1671 թ, Թումա), 178 բ(1766 թ․ Հովսեփ վարդապետ)։


== Բովանդակություն ==
Գրիգոր Տաթևացւոյ Մեկնությիւն թղթոցն Պօղոսի, Լուծմունք Պարապմանց կնիւզի։
Յովհ․ Որոտնեցւոյ Հաւաքեալ բանից իմաստասիրաց։
Քարոզ, Նախերգանք օրհնութեանց։
Գրառաջք։


== Ծանոթագրություններ ==
Սլկունիներ

Սլկունիներ, նախարարական տոհմ Մեծ Հայքում։ Մովսես Խորենացին տոհմի հիմնադիր ու անվանադիրն է համարում Սլաք նահապետին, որը Հայկ Նահապետի սերնդներից էր։
Սլկունիների տոհմական կալվածքն է եղել Մեծ Հայքի Տուրուբերան նահանգի Տարոն գավառը։ Արշակունյաց թագավորության ժամանակ Սլկունիներին հանձնարարվել է Տավրոսի կապանների հսկողությունը և որսապետության գործը։ Ըստ Սահակյան Գահնամակի, Սլկունիները զբաղեցրել են 48-րդ «բարձը», իսկ ըստ Զորանամակի, Հայոց զորաբանակին տվել են 300 հեծյալ մարտիկ։
4-րդ դարի սկզբին Սլկունիների նահապետ Սղուկը ապստամբել է Տրդատ Գ Մեծ արքայի դեմ և ամրացրել իր Ողական բերդում։ Արքայի հրամանով Մամիկոնյանները գրավել են Ողականը և կոտորել Սլկունիներին։ Այդ ծառայության դիմաց արքունի հրովարտակով Սլկունիների կալվածները շնորհվել են Մամիկոնյաններին, իսկ Ողականը դարձել է Հայոց սպարապետի իշխանանիստն ու զորակայանը։ Սլկունիների շառավիղներից հիշատակվում են Գինդ եպիսկոպոսը (4-րդ դարի կես), որին Ներսես Ա Մեծ կաթողիկոսը կարգել էր վանահայր, և Այրուկ իշխանը (5-րդ դարի կես), որը կռվել է Վարդանանց կողմից։ Հետագա աղբյուրներում Սլկունիների մասին տեղեկություններ չեն հանդիպում, թև ներկայիս Հայաստանում ևս կան Սլկունի ազգանունը կրողներ։
Տոռե Կարդելա

Տոռե Կարդելա (իսպ.՝ Torre-Cardela), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լոս Մոնտես շրջանում։ Տարածքը կազմում է՝ 15,32 կմ2։ Բնակչությունը՝ 955 մարդ (2010 թվականի տվյալներով)։


== Արտաքին հղումներ ==
Microweb turística de Torre-Cardela realizada por el Patronato de Turismo de Granada Archived 2008-02-29 at the Wayback Machine.
Blog de Torre-Cardela
Ակունք (գետ, Տավուշի մարզ)

Անվան այլ կիրառումների համար տե՛ս՝ Ակունք (այլ կիրառումներ)Ակունք, Խնձորուտ գետի ձախ օժանդակը։ Սկիզբ է առնում Միափորի լեռների հյուսիսային լանջերից և Այգեձոր գյուղից 14 կմ հարավ-արևմուտք միախառնվում մայր գետին։ Երկարությունը՝ 8 կմ։


== Գրականություն ==
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։
Արտագնաց անասնապահություն

Անասնապահության կազմակերպման եղանակ, ըստ որի կենդանիներին ամբողջ տարին (կամ տարվա որոշ եղանակներին) պահում են սեզոնային արոտավայրերում։ Արտագնաց անասնապահություն հարմարված են հատկապես ոչխարները, ձիերը, ուղտերը և եզնուղտերը։ Արտագնաց անասնապահությունը առաջացել է տվյալ երկրամասի բնական հնարավորությունները առավել արդյունավետ օգտագործելու անհրաժեշտությունից։ Արտագնաց անասնապահության շնորհիվ նշանակալից չավւով նվազում է կերերի կուտակման, անասնապահական շենքերի շինարարության, կենդանիների խնամքի համար ծախսվող աշխատանքը։ Բարձրանում է կենդանիների մթերատվությունը, պտղաբերությունը։ ԽՍՀՄ սեզոնային արոտավայրերում կազմակերպվում են անասնաբուծական–անասնաբուժական տեղամասեր, իսկ ձմեռային արոտավայրերում՝ նաև տնտեսական ու մշակութային կետեր։ ԽՍՀՄ–ում ըստ արոտավայրերի տիպերի, տարածված է անապատային, կիսաանապատային, որոշ լեռնային և տափաստանային գոտիներում կրում է գոտիական բնույթ՝ ուղղաձիգ և հորիզոնական։


== Ձևավորում ==
Հայաստանում Արտագնաց անասնապահություն ձևավորվել է նստակյաց անասնապահությանը զուգընթաց, մ․ թ․ ա․ 3-րդ հազարամյակի կեսերին, հիմնականում լեռնային երկրամասերում։ Կենդանիներին սեզոնային արոտավայրեր տեղափոխելիս նրանց ուղեկցում էին միայն անասնապահներն ու տեղում անասնապահական մթերքները մշակող անձինք։ Ի տարբերություն քոչվորական անասնապահության, արտագնաց անասնապահություն հնարավորություն էր ընձեռում բնակչության հիմնական մասհն մնայ մշտական բնակավայրերում և զբաղվել երկրագործական ու այլ աշխատանքներով։ Հայաստանում խորհրդային կարգերի հաստատումից հետո արտագնաց անասնապահություն կրել է մասնակի բնույթ։ ՀԽՍՀ հարավային շրջանների (Ղափան, Գորիս, Մեղրի, Սիսիան, Եղեգնաձոր, Ազիզբեկով) տնտեսություններն իրենց ոչխարները տեղափոխում էին Ադրբեջանական ԽՍՀ Մուղանի դաշտավայրը, իսկ հյուսիսային շրջաններինը (Շամշադին, Իջևան, Նոյեմբերյան, մասամբ Թումանյան)՝ Ջեյրանչայի ձմեռային արոտավայրերը։ Այժմ գյուղատնտեսական այլ նպատակների համար հողերն օգտագործելու պատճառով կենդանիների տեղափոխումը ՀԽՍՀ սահմաններից դուրս դադարեցվել է։ Տնտեսությունները կենդանիներին տեղափոխում են իրենց կամ հարևան շրջանների ամառային արոտավայրերը։ Ամբողջ տարին կենդանիներին արոտավայրերում են պահում Ավստրալիայում, Մոնղոլիայում, Աֆղանստանում և այլուր։
Արա Թորոսյան (Մուրզո)

Արա Արշակի Թորոսյան (հայտնի է որպես Մուրզո, մայիսի 10, 1972(1972-05-10), Երևան, Հայկական ԽՍՀ, ԽՍՀՄ), հայ կոմպոզիտոր, երաժշտական ձևավորող։


== Կենսագրություն ==
1979-1990 թվականներին սովորել է Երևանի Չայկովսկու անվան երաժշտական դպրոցում
1996 թվականին ավարտել է Երևանի Կոմիտասի անվան պետական կոնսերվատորիայի կոմպոզիցիայի բաժինը
1990 թվականին ներկայացել է մենահամերգով Երևանում և ՀՀ մարզերում
1991-1998 թվականներին համագործակցել է «Հայեր» համույթի հետ, 1996-1999 թվականներին` համույթի «Դո-Ռե-Մի» նախագծում
1989-1990 թվականներին աշխատել է «Կանազ» մշակույթի պալատում՝ որպես նվագախմբի ղեկավար
1990-1994 թվականներին` «Հայեր» երաժշտական կենտրոնում՝ որպես երաժշտական ձևավորող
1994-1996 թվականներին` մոսկովյան «РТР» հեռուստաընկերությունում` որպես մանկական և երիտասարդական ծրագրերի երաժշտական խմբագիր
1999-2001 թվականներին համագործակցել է դերասան, երգիչ Միքայել Պողոսյանի հետ
2001-2007 թվականներին աշխատել է «Շարմ» ընկերությունում
2007 թվականից աշխատում է «Թաթա» պրոդյուսերական կենտրոնում՝ որպես երաժիշտ, երաժշտական պրոդյուսեր և ձևավորող


== Ֆիլմերի երաժշտություն ==
Մի շարք ֆիլմերի երաժշտությունների հեղինակ է՝

«Մարիամ»
«Սուրբ ծեսերի երկիր»
«Արարատից Սիոն»
«Չգրված օրենք»
«Երևան ջան»
«Երևան բլյուզ»Եղել է «Եվրատեսիլ» միջազգային երաժշտական մրցույթին մասնակցած մի քանի հայաստանյան երգերի երաժշտության պրոդյուսերը և ձևավորողը՝

Անդրե` «Without Your love»
Հայկո` «Anytime»
Մոնիկա Մանուչարովա` «Blue Bird»
Ինգա և Անուշ Արշակյաններ` «Ջան-Ջան»
Եվա Ռիվաս` «Apricot Stone»


== Մրցանակներ ==
1993 «Ասուպ», «Տարվա լավագույն գործիքավորող»
2001 «Կռունկ», «Տարվա լավագույն գործիքավորող»
2001 «Սայաթ-Նովա», մրցանակաբաշխություն
2004 Հայկական ազգային երաժշտական մրցանակաբաշխություն, «Տարվա լավագույն գործիքավորող»
2008 «Ոսկե Քնար», «Հայ ազգային երաժշտության մասսայականացման ներդրման համար»
2010 «Տաշիր» մրցանակաբաշխություն, «Տարվա լավագույն երաժշտական պրոդյուսեր»


== Ծանոթագրություններ ==


== Արտաքին հղումներ ==
Արա Թորոսյան
Արա Թորոսյան, ֆիլմեր
Ռոդերիկ Իմպի Մուրչիսոն

Ռոդերիկ Իմպի Մուրչիսոն կամ Մերչիսոն (անգլ.՝ Roderick Impey Murchison, փետրվարի 19, 1792(1792-02-19)[…], Ռոս և Քրոմարթի, Հայլենդ, Շոտլանդիա, Մեծ Բրիտանիայի թագավորություն - հոկտեմբերի 22, 1871(1871-10-22)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի երկրաբան, Էդինբուրգի համալսարանի երկրաբանության և միներալոգիայի պրոֆեսոր (1871), Լոնդոնի երկրաբանական ընկերության նախագահ (1831)։


== Կենսագրություն ==
Սովորել է Դարեմում և Գրեյթ-Մառլոուի ռազմական կոլեջում։ Աշխատությունները նվիրված են պալեոզոյի շերտագրության հարցերին։ Առանձնացրել է սիչուրի ժամանակաշրջանը (1835), դեոնի ժամանակաշրջանը (1839, Ա․ Սեջվիքի հետ) և պերմի ժամանակաշրջանը (1841)։ Ռուսաստանում ճանապարհորդելուց հետո (1840—1841) ռուս հնէաբան Ա․ Կեյզերլինգի և ֆրանսիացի հնէաբան Ֆ․ Վերնյոյլի հետ տվել է Ռուսաստանի եվրոպական մասի և Ուրալի երկրաբանության ռեգիոնալ նկարագրությունը (1845)։ Եղել է մի շարք գիտական ընկերությունների և ակադեմիաների, այդ թվում՝ Պետերբուրգի ԳԱ անդամ (1845)։ Լոնդոնի երկրաբանական ընկերությունը Մուրչիսոնի պատվին սահմանել է մեդալ երկրաբանության բնագավառում աչքի ընկնող աշխատանքների համար։


== Ծանոթագրություններ ==
Սլոբոդկա-Գումենեցկայա

Սլոբոդկա-Գումենեցկայա (ուկրաիներեն՝ Слобідка-Гуменецька), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Սլոբոդկա-Գումենեցկայա գյուղում բնակվում էր 825 մարդ։ Բնակավայրը զբաղեցնում է 0,788 կմ² տարածք։ Բնակչության խտությունը կազմում էր 1046,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիշեգրադ

Անվան այլ կիրառումների համար տե՛ս՝ Վիշեգրադ (այլ կիրառումներ)Վիշեգրադ (բոս․՝ Višegrad, սերբ.՝ Вишеград / Višegrad, խորվ.՝ Višegrad), քաղաք Բոսնիա և Հերցեգովինայի Սերբական Հանրապետություն վարչական կազմավորման արևելյան հատվածում։ Համանուն համայնքի վարչական կենտրոնը։ Այն տեղակայված է Դրինա գետի վրա։ Քաղաքից ոչ հեռու գտնվում է Վարդա լեռը։ Անվանումը ծագում է նախասլավոնական vyše gordъ բառից, որը թարգմանաբար նշանակում է ամրոց, որը տեղակայված է գետի վրա։
Ըստ 2013 թվականի մարդահամարի տվյալների՝ քաղաքի բնակչությունը կազմում է 5 869 մարդ, իսկ համայնքի բնակչությունը՝ 11 774 մարդ, իսկ 1991 թվականի տվյալներով քաղաքի բնակչությունը կազմել է 21 199 մարդ։


== Կլիմա ==
Վիշագրադում գերակշռում է բարեխառն մայրցամաքային կլիման։ Ամռան միջին ջերմաստիճանը կազմում է +19.1 °C, իսկ ձմռան միջին ջերմաստիճանը՝ −1.3 °C։ Միջին տարեկան ջերմաստիճանը կազմում է +9.5 °C։


== Բնակչություն ==
1991 թվականի մարդահամարի տվյալների համաձայն՝ Վիշեգրադ համայնքում ապրել է 21199 մարդ, որոնցից՝

սերբեր - 6743 (31.8 %);
բոսնիակներ - 13471 (63.54 %);
հարավսլավներ - 319 (1.5 %);
խորվաթներ - 32 (0.15 %);
այլազգիներ - 634 (3.37 %)։1992-1995 թվականների Բոսնիական պատերազմից հետո բնակչության թիվը և Վիշեգրադ համայնքի էթնիկ կազմը զգալի փոփոխվել է։ Համայնքի բնակչության քանակը նվազել է երկու անգամ։ Սերբերը սկսել են կազմել բնակչության մեծամասնությունը, իսկ մուսուլմանները քանակը փոքրացել է մի քանի անգամ։
213 թվականի մարդահամարի տվյալների համաձայն՝ Վիշեգրադ համայնքում ապրել են 10668 մարդ, որոնցից՝

սերբեր - 9338 (87.53 %);
բոսնիակներ - 1043 (9.77 %);
խորվաթներ - 33 (0.3 %);
այլազգիներ - 54 (1.5 %);
ազգը նշված չէ - 200 (1.87 %).


== Մշակույթ ==

Քաղաքը գրավում է շատ զբոսաշրջիկների։ Այն հայտնի է Դրինայի իր կամրջով, որը կառուցել է Մեհմեդ փաշան 1571 թվականին։ Կամուրջը ընգրկված է ՅՈՒՆԵՍԿՈ-ի համաշխարհային ժառանգության ցանկում։


== Սպորտ ==
Քաղաքի սպորտային ակումբները՝
Ֆուտբոլ - «Դրինա»,
Բասկետբոլ - «Վարդա»,
Վոլեյբոլ - «Հիդրոելեկտրանե նա Դրինի»։


== Ծանոթագրություններ ==


== Արտաքին հղումներ ==
Վիշեգրադի համայնքային ընտրություններ
Մոսկվայի Ա. Ն. Օստրովսկու անվան մարզային դրամատիկական թատրոն

Մոսկվայի մարզային Ա. Ն. Օստրովսկու անվան դրամատիկական թատրոն (ռուս.՝ Московский областной драматический театр имени А. Н. Островского) (1935—2013), այժմ գոյություն չունեցող մոսկովյան թատրոն։


== Պատմություն ==
1935 թվականի հունվարի 18-ին Մոսկվայի մարզի Միխայլովո քաղաքում բացվել է Մոսկվայի մարզի չորրորդ կոլտնտեսական թատրոնը` Շապովալենկոյի «Ալբինա Մեգուրսկայա» պիեսի բեմադրությամբ։ 
Թատրոնը հիմնադրվել է Ֆրունզենյան աշխատավորների լուսավորության տան թատերախմբի հիման վրա, որը ղեկավարում էր Մոսկվայի գեղարվեստական ակադեմիական թատրոնի արտիստ Սերգեյ Նիկոլայի Սվերչկովը։
Թատրոնի կոչվել է ռուս դրամատուրգ Ա. Ն. Օստրովսկու անունով, քանի որ թատրոնի հիմքում կանգնած է եղել «Օստրովսկու տան» թատերախմբի վարպետ, դերասանուհի և մանկավարժ Վերա Նիկոլայի Պաշեննայան։  
1942 թվականի սեպտեմբերի 12-ից թատրոնը անվանափոխվել է` դառնալով Մոսկվայի մարզային Ա. Օստրովսկու անվան կոլտնտեսական դրամատիկական թատրոն։
1993 թվականին Ա. Օստրովսկու անվան թատրոնը տեղափոխվել է Մոսկվայի մարզային արվեստի տան շենք, որը գտնվում է այժմյան Հարավ-արևելյան շրջանի վարչական տարածքում։
2013 թվականին երկու մարզային թատրոններ` Մոսկվայի մարզային Ա. Ն. Օստրովսկու անվան դրամատիկական թատրոնն ու Մոսկվայի մարզային դրամատիկական կամերային թատրոնը միավորվել են։ Նորաստեղծ թատրոնը կոչվել է Մոսկվայի շրջանային թատրոն, գեղարվեստական ղեկավարը Ռուսաստանի Դաշնության ժողովրդական արտիստ Սերգեյ Բեզռուկովն է։


== Թատերախումբ ==
2013 թվականից հետո Մոսկվայի մարզային Ա. Ն. Օստրովսկու անվան դրամատիկական թատրոնի թատերախումբն այլևս գոյություն չունի։ 
Մինչև այդ թատրոնն աշխատել է հետևյալ կազմով.


=== Թատրոնի ռեժիսորներ ===
Գեորգի Տովստոնոգով
Ֆելիքս Սակալիս
Եֆիմ Տաբաչնիկով
Ռոման Վիտյուկ
Սերգեյ Գոլոմազով
Իոսիֆ Ռայխելգուազ
Վլադիմիր Պորտնով


=== Դերասաններ ===
Ալլա Տարասովա
Լյուդմիլա Արինինա
Միխայիլ Ժարով
Լև Բորիսով
Վլադիսլավ Բալանդին
Սվետլանա Կորկոշկո
Սվետլանա Բրագարնիկ
Ալեքսանդր Երմակով
Գրիգորի Ֆիրսով
Ալեքսանդր Յակովլև


== Ծանոթագրություններ ==


== Արտաքին հղումներ ==
Թատրոնների միավորման մասին Archived 2015-10-26 at the Wayback Machine. (ռուս.)
Яндекс քարտեզներում (ռուս.)
Տունգուսովո

Տունգուսովո (ռուս.՝ Тунгусово), գյուղ Ռուսաստանի Տոմսկի մարզի Մոլչանովսկի շրջանի կազմում։
Բնակչությունը 2012 թվականին գրանցված տվյալներով կազմում էր 841 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իժ (գյուղ, Պիժանսկի շրջան)

Անվան այլ կիրառումների համար տե՛ս՝ Իժ (այլ կիրառումներ)Իժ (ռուս.՝ Иж), գյուղ Ռուսաստանի, Կիրովի մարզի Պիժանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թմրամոլություն

Թմրամոլություն, թմրամիջոցների չարաշահումից առաջացած ծանր հիվանդություն։ Հիվանդությունը դրսևորվում է նշված նյութերի ընդունման մշտական պահանջով, քանի որ հիվանդի հոգեկան և ֆիզիկական վիճակը կախված է այն պատրաստուկի ընդունումից, որին նա ընտելացել է։ Թմրամոլությունը հանգեցնում է օրգանիզմի կենսագործունեության կոպիտ խանգարման և սոցիալական անկման (դեգրադացիա)։ Թմրամոլությունը քրոնիկական հիվանդություն է և առաջանում Է աստիճանաբար։ Պատճառը թմրամիջոցների հարբեցնող հատկությունն է, որն ուղեկցվում Է հոգեկան ու ֆիզիկական լրիվ հարմարավետության և երջանկության զգացումով։
Հայտնի է թմրամիջոցների հանդեպ հիվանդագին հակման զարգացման 2 ուղի։ Առաջինի դեպքում չարաշահումն առաջանում է անգիտակցաբար, հաճախ նշանակած դեղանյութերի ոչ ճիշտ օգտագործումից կամ ոչ իրազեկ անձանց խորհուրդներով ինքնաբուժումից։ Ցավերից, տհաճ զգացողություններից, անքնությունից և այլ տանջալի վիճակներից խուսափելու նպատակով որոշ անձինք (հատկապես չափից ավելի տպավորվող, խռովահույզ, կասկածամիտ և այլ նևրոտիկ ապրումներ ունեցողները) ինքնակամ, չգիտակցելով իրենց սպառնացող վտանգը, ավելացնում են նշանակված նարկոտիկ դեղամիջոցի (հոգեներգործուն նյութի) դեղաչափն ու ընդունման հաճախությունը։ Դեղաչափի և ընդունման հաճախության կամավոր ավելացումը, ամեն կերպ թմրամիջոցի ազդեցությունը դանդաղ երկարացնելու ձգտումն անխուսափելիորեն հանգեցնում են թմրամոլության։
Երկրորդ ուղին թմրամիջոցային հարբեցում առաջացնելու նպատակով հոգեներգործուն նյութերի գիտակցաբար ընդունումն Է։ Դրան, որպես կանոն, հակված են անկայուն, չհասունացած հոգեկան աշխարհ ունեցող, ոչ ինքնուրույն, ընդօրինակող, ծայրահեղ եսասեր անձինք, որոնց հետաքրքրությունները սահմանափակվում են տարրական պահանջներով։ Այդպիսի անձանց մղումների ինքնահսկումը բացակայում է, այդ պատճառով էլ հարբեցման ձգտումը ներքին դիմադրության չի հանդիպում, թմրամոլությունն առաջանում է արագ և ուղեկցվում հոգեներգործուն նյութի մեծ դեղաչափերի կլանմամբ։ Նման դեպքերում հիվանդության ընթացքը շատ ծանր է և ելքը որպես կանոն ողբերգական։


== Ծանոթագրություններ ==
Հոկտեմբեր միություն (Լենինական)

Լենինականի (այժմ՝ Գյումրի) այսպես կոչված՝ բանվորագյուղացիական գրողների «Հոկտեմբեր» միությունը հիմնվել է 1925 թվականի ապրիլին՝ Գուրգեն Մահարու նախաձեռնությամբ։ Միության կազմի մեջ մտնում էին Մկրտիչ Արմենը, Սողոմոն Տարոնցին, Գեղամ Սարյանը, Սարմենը (սկզբում) և ուրիշներ։ Պատվավոր նախագահ էր Եղիշե Չարենցը։ 
Ապրիլի 26-ին Հայաստանի պրոլետարական գրողների ասոցիացիան հանդես եկավ հայտարարությամբ, որով «Հոկտեմբեր» միությունը իր մասը չէր համարում։ Միությանը չհաջողվեց դառնալ համահայաստանյան գրական կազմակերպություն և գործելուց դադարեց նույն թվականի սեպտեմբերին։ Նրա բոլոր անդամներն ընդգրկվեցին Չարենցի՝ Երևանում հիմնադրած «Նոյեմբեր» միության մեջ։
Յուբիցումե

Յուբիցումե (ճապ.՝ 指詰め) («կարճացնել մատը» (ճապ.՝ 指を詰める) արտահայտությունից), մատի ֆալանգների կամավոր կտրելը ի նշան նվիրվածության։ Շարժառիթը կարող է լինել մեղքի զգացումը, բողոքը, ներողություն խնդրելու ցանկությունը։ Այն հիմնականում կիրառում են հանցավոր համայնքների (մասնավորապես՝ յակուձաների) անդամները, միջին ծանրության խախտումների ժամանակ, որոնց համար նախատեսված չէ մահապատիժ կամ աքսոր։ Առաջին խախտման ժամանակ կտրում են ճկույթի ֆալանգը, կրկնվելիս կտրվում է երկրորդը, իսկ հետո երրորդը կամ կտրում են այլ մատներ։ Եթե ​​յուբիցումեն արվում է որպես առաջնորդին ներողություն խնդրելու նշան, ապա մատի կտրված հատվածը փաթաթում են 
կտորի մեջ և նվիրում նրան։
Յուբիցումեի ծեսը ծագել է բակուտո՝ խաղամոլների միջավայրում և պարտքը մարելու միջոց է եղել։ Հին ժամանակներում այս բոլորը արվել է նրա համար, որ ի վերջո յակուձայի համար դժվարանար թուր օգտագործելը, որի արդյունքում էլ մեծանում էր նրա կախվածությունը ղեկավարի կամքից։ Սակայն, այսօր անդամահատման արարողությունը կրում է զուտ խորհրդանշական բնույթ։ Շատ յակուձաներ պրոթեզների օգնությամբ թաքցնում են անդամահատված մատները։
Յուբիցումե կատարելը պատժելի չէ, սակայն դրան հարկադրելը, ինչպես նաև ցանկացած օգնություն (այդ թվում՝ գործիքներ տրամադրելը) հանցագործություն է համարվում։ 1993 թվականին ճապոնական կառավարության ստուգումները ցույց են տվել, որ յակուձայի անդամների 44,8%-ը կատարել է յուբիցումե; Նրանց 15%-ը կատարել է այս ծեսը առնվազն երկու անգամ]։ Հանցավոր կազմակերպությունների անդամների ձերբակալության մի քանի դեպք է տեղի ունեցել յուբիցումե կատարելը հարկադրելու կասկածանքով։
Յուբիցումե կատարել են ոչ միայն հանցագործները, այլև հասարակության այլ շերտերի մարդիկ։ Տացուկո Տակաոկա գեյշան 1915 թվականին կտրել է ճկույթի ֆալանգը՝ ի նշան նվիրվածության իր սիրելիին։ Այս դեպքից հետո նրան անվանել են «ինը մատով գեյշա»։


== Ծանոթագրություններ ==
Ամատի

Ամատի (իտալերեն՝ Amati), Կրեմոնա քաղաքում բնակված աղեղնավոր գործիքների վարպետների ընտանիք (շուրջ 1520–1740)։ Տոհմի հիմնադիրն է Անդրեա Ամատին (շուրջ 1520 – շուրջ 1580 թթ.)։ Նրա ուսուցիչներն անհայտ են։ Անդրեայի ժամանականիցները Բրեշիայից երկու վարպետներ էին՝ Գասպարո դի Սալոն և Ջովանի Մաջինին։ Այս երեք վարպետները համարվում են ժամանակակից տիպի առաջին ջութակների ստեղծողները։ Անդրեա Ամատին համարվում է Կրեմոնայում ջութակների պատրաստման ֆաբրիկայի հիմնադիրը։ Նրա որդիները՝ Անտոնիոն և Իերոնիմոն (Ջերոլամոն) շարունակել են իրենց հոր գործը։ Վերջինիս զավակներից Նիկոլոն կատարելության է հասցրել աղեղնավոր երաժշտական գործիքների պատրաստման գործը, ներգրավել է նաև այլ վարպետների, այդ թվում՝ իտալական ուրիշ քաղաքներից։
Ամատիների տոհմին պատկանող վարպետների պատրաստած ջութակներն իրենց արժևորությամբ դրվում են Բերգոնցիների, Գվարներիների, Ստրադիվարիուսների պատրաստած երաժշտական գործիքներին հավասար բարձրության վրա։ Համբավավոր աճուրդներում դրանց գինը կազմում է մոտավորապես 600 հազար ամերիկյան դոլար։ Չափազանց մեծ հնությունն ու հազվագյուտությունը նկատի առնելով՝ դրանց հիմնականում պահում են թանգարաններում կամ մասնավոր հավաքածուներում և հազվադեպ են օգտագործում հանրային միջոցառումների, համերգների ժամանակ։


== Ծանոթագրություններ ==


== Արտաքին հղումներ ==
Andrea Amati: Violin, Heilbrunn Timeline of Art History, The Metropolitan Museum of Art
Instruments of the Amati family on the online database MIMO, website mimo-international.com.
Скрипки Амати на выставке "Миф Страдивари" в музее музыкальной культуры им. М. И. Глинки в Москве в ноябре 2017 г.
Պիզմա (գետ)

Անվան այլ կիրառումների համար տե՛ս՝ Պիզմա (այլ կիրառումներ)Պիզմա (ռուս.՝ Пизма), գետ Ռուսաստանում, հոսում է Կարելական ինքնավար հանրապետությունում։ Թափվում է Պիզմա լիճ պրոտոկա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000003891
Հիդրոլոգիական ուսումնասիրությունների կոդը - 102000389
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բանիաս

Բանիաս (արաբ․՝ بانياس‎‎), քաղաք Սիրիայի Արաբական Հանրապետության հյուսիս-արևմուտքում՝ Տարտուսի մարզի Բանիասի գավառում։ Հանդիսանում է նաև համանուն շրջանի կենտրոնը։


== Պատմություն ==
Փյունիկիայի տիրապետության ներքո Բանիասը եղել է կարևորագույն նավահանգիստ։ Հույների գերիշխանության ժամանակ այն հայտնի էր որպես Բալեմիա։ Ունեցել է բազմաթիվ այգիներ։ Մեր ժամանակներում քաղաքը հայտնի է իր նավթավերամշակման գործարաններով։ Բազմաթիվ են հնուց մնացած ցիտրուսային այգիները։


== Աշխարհագրություն ==
Քաղաքն գտնվում է երկրի արևմտյան մասում։ Տեղակայված ծովի մակարդակից 9 մ բարձրության վրա, 55 կմ հարավ երկրի գլխավոր նավահանգիստ համարվող Լաթակիայից և 35 կմ հյուսիս Տարտուս քաղաքից։ Քաղաքի միջով անցնում է Բանիաս գետը, որը թափվում է Միջերկրական ծով։


== Բնակչություն ==
2008 թվականի մարդահամարի տվյալների համաձայն քաղաքն ունի 42 128 բնակիչ։ Իսկ համանուն շրջանն իր շրջակա 36 գյուղերով և ավաներով կազմում է 94,832 մարդ։


== Պատկերասրահ ==


== Ծանոթագրություններ ==
(35) Լևկոթեա

(35) Լևկոթեա (անգլ.՝ Leukothea), աստերոիդ աստերոիդների հիմնական գոտում։ Հայտնաբերվել է 1855 թվականի ապրիլի 19-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 2,99042 ա. մ., առավելագույնը մոտենում է 2,3111 ա. մ. հեռավորության վրա և հեռանում 3,6698 ա. մ., իսկ Երկրի ուղեծրին Լևկոթեա աստերոիդը նվազագույնը մոտենում է 1,314 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1888,85 երկրային օրվա ընթացքում, իր ուղեծրով շարժվելով միջինում 0,190593 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,94° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Լևկոթեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արմենիա հեռուստաընկերություն

Արմենիա հեռուստաընկերություն, հայկական առաջատար հեռուստաալիքներից մեկը։ 2020 թվականի առաջին կիսամյակի դրությամբ ունեցել է ամենաբարձր վարկանիշը Հայաստանում՝ լրատվական, գեղարվեստական ֆիլմերի, սիթքոմների, հեռուստասերիալների, հումորային, երաժշտական հաղորդումների ցանկում։ Արմենիա հեռուստաընկերությունը եղել է հայկական առաջին հեռուստաալիքը, որը 2012 թվականից հեռարձակվել է HD ձևաչափով։


== Պատմությունը ==
Հեռուստաալիքը հիմնադրվել է 1998 թվականին հունվարի 13-ին՝ Առաջին սեփականատերերն են եղել Ջերարդ Գաֆեսճյանն ու Բագրատ Սարգսյանը։ Առաջին անգամ եթեր է հեռարձակվել 1999 թվականի հունվարի 13-ին՝ 24-ժամյա ռեժիմով։

Տեխնիկական սպառազինումից հետո 2012 թվականին տեղի է ունեցել Հայաստանում առաջին փորձնական եթերը` HD ձևաչափով, որը 2013 թվականին պաշտոնապես մեկնարկել է։
2019 թվականից Արմենիա հեռուստաընկերության 100% սեփականատեր է հանդիսանում Comedy Club Production-ի հիմնադիր և գլխավոր պրոդյուսեր, «Գազպրոմ Մեդիա Հոլդինգ» ԲԸ ժամանցային հեռուստաալիքների սուբհոլդինգի ղեկավար Արթուր Ջանիբեկյանը։
2016 թվականին Արմենիա հեռուստաընկերությունը նկարահանեց առաջին հայկական 4K հեռուստասերիալը՝ Հին արքաներ։ Իսկ 2019 թվականի նոյեմբերին հրապարակվեց, որ Արմենիա հեռուստաընկերությունը նախատեսում է առաջինը հայկական հեռուստաշուկայում անցնել 4K ձևաչափի։
2020 թվականի դրությամբ՝ եթերի մեջ են մտնում հեռուստաշոուներ, սերիալներ, սիթքոմներ, լրատվական հաղորդումներ, հայկական ու արտասահմանյան ֆիլմեր։


== Անձնակազմը ==
Տարբեր տարիներին Արմենիա հեռուստաընկերության աշխատակազմում կամ առանձին նախագծերում ներգրավված դերասանների, լրագրողների ու այլոց մասնակի ցանկը՝

		
		
		
		
		
		
		
		
		
		
		
		
		
		
		
		
		
		
		


== Միջազգային նախագծեր ==
2012 թվական]]ից Արմենիա TV-ն Հայաստանում բացառիկ իրավունքով ցուցադրում է Չեմպիոնների Լիգան, ՈւԵՖԱ Ազգերի լիգայի, Եվրո 2020-ի և Աշխարհի առաջնության ընտրական փուլի Հայաստանի հավաքականի խաղերը։ 2019 թվականի հունիսի հրպարակվեց, որ Արմենիա TV-ն գնել է ԵՎՐՈ-2020-ի բոլոր խաղերը ցուցադրելու արտոնագիրը։
Արմենիա TV-ին գործակցել է Walt Disney, Universal, 20th Century Fox, Warner Brothers, Sony, Talpa, Endemol, Globo TV և այլ հեղինակավոր ընկերությունների հետ։ Արմենիա TV-ին բացառիկ իրավունքով առաջինն է իրագործել հեղինակավոր միջազգային հեռուստաֆորմատներ. «Հայաստանի ձայնը», «Ամենախելացին», «Հաղթեք րոպեում», «Ի՞նչ, ո՞րտեղ, ե՞րբ», «Դիլ կամ Նո Դիլ», «Ֆորտ Բոյար»։


== «Արմենիա Պրեմիում» կաբելային հեռուստաընտանիք ==
2015 թվականի սեպտեմբերի 14-ից Արմենիա հեռուստաընկերությունը՝ Յուքոմ ընկերության հետ համատեղ սկսել է հեռարձակել 6 կաբելային ԱրմենիաTV ալիքներ։ Ալիքները հասանելի են դարձել միայն «Արմենիա Պրեմիում» Յուքոմ օգտատերերի համար։ Կաբելային ալիքները սկսել են տարբերվել հիմնական Արմենիա TV հեռուստաալիքից նրանով, որ չեն պարունակել գովազդ, սերիալները հեռարձակել են մեկ օր շուտ, ինչպես նաև նեռառել են ֆիլմեր, որոնք ներառված չեն եղել Արմենիա հեռուստաընկերության ցանկում։


== Ծանոթագրություններ ==


== Արտաքին հղումներ ==
www.armeniatv.am Արմենիա հեռուստաընկերություն. պաշտոնական կայք
Բոլշոե Արետովո

Բոլշոե Արետովո (ռուս.՝ Большое Аретово), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)